Kadavru ta’ mara Amerikana ta’ 62 sena nstab ilbieraħ mgħaffeġ f’bagalja fuq il-gżira Indonesjana ta’ Bali. B’rabta mal-mewt tal-mara, il-Pulizija arrestaw lil bintha u lill-għarus tagħha. Il-ġisem ta’ Sheila von Wiese Mack nstab fil-bagoll ta’ taxi pparkjata quddiem lukanda lussuża f’Bali. Il-Kummissarju tal-Pulizija f’Bali, qal li bint il-vittma ta’ 19-il sena Heather Mach u l-għarus tagħha ta’ 21 sena Tommy Schaefer kienu arrestati dalgħodu. Huwa qal li t-tnejn li huma kienu fl-istess lukanda li kienet il-vittma u fejn hu maħsub li poġġew il-bagalja fit-taxi. Filmati tas-CCTV juru lill-vittma targumenta mal-għarus ta’ bintha t-Tnejn fil-lobby tal-lukanda.